CELEX: 32011D0740
Language: ro
Date: 2011-11-14 00:00:00
Title: 2011/740/: Decizia Comisiei din 14 noiembrie 2011 de modificare a Deciziilor 2006/799/CE, 2007/64/CE, 2007/506/CE, 2007/742/CE, 2009/543/CE și 2009/544/CE în vederea prelungirii perioadei de valabilitate a criteriilor ecologice de acordare a etichetei UE ecologice pentru anumite produse [notificată cu numărul C(2011) 8041] Text cu relevanță pentru SEE

16.11.2011   
            
            
               RO
            
            
               Jurnalul Oficial al Uniunii Europene
            
            
               L 297/64
            
         DECIZIA COMISIEI
   din 14 noiembrie 2011
   de modificare a Deciziilor 2006/799/CE, 2007/64/CE, 2007/506/CE, 2007/742/CE, 2009/543/CE și 2009/544/CE în vederea prelungirii perioadei de valabilitate a criteriilor ecologice de acordare a etichetei UE ecologice pentru anumite produse
   [notificată cu numărul C(2011) 8041]
   (Text cu relevanță pentru SEE)
   (2011/740/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:
   
               (1)
            
            
               Decizia 2006/799/CE a Comisiei din 3 noiembrie 2006 de stabilire a criteriilor ecologice revizuite și a cerințelor de evaluare și de verificare aferente pentru acordarea etichetei ecologice comunitare pentru amelioratorii de sol (2) expiră la 31 decembrie 2011.
            
         
               (2)
            
            
               Decizia 2007/64/CE a Comisiei din 15 decembrie 2006 de stabilire a unor criterii ecologice revizuite și a cerințelor de evaluare și de verificare aferente pentru acordarea etichetei ecologice comunitare pentru substraturile de cultură (3) expiră la 31 decembrie 2011.
            
         
               (3)
            
            
               Decizia 2007/506/CE a Comisiei din 21 iunie 2007 de stabilire a criteriilor ecologice pentru acordarea de etichete ecologice săpunurilor, șampoanelor și balsamurilor de păr (4) expiră la 31 decembrie 2011.
            
         
               (4)
            
            
               Decizia 2007/742/CE a Comisiei din 9 noiembrie 2007 privind stabilirea criteriilor ecologice de acordare a etichetei ecologice comunitare pentru pompe de căldură acționate electric, pompe de căldură acționată cu gaze și pompe de căldură cu absorbție acționată cu gaze (5) expiră la 31 decembrie 2011.
            
         
               (5)
            
            
               Decizia 2009/543/CE a Comisiei din 13 august 2008 de stabilire a criteriilor ecologice de acordare a etichetei ecologice comunitare pentru vopsele și lacuri de exterior (6) expiră la 18 august 2012.
            
         
               (6)
            
            
               Decizia 2009/544/CE a Comisiei din 13 august 2008 de stabilire a criteriilor ecologice de acordare a etichetei ecologice comunitare pentru vopsele și lacuri de interior (7) expiră la 18 august 2012.
            
         
               (7)
            
            
               În temeiul Regulamentului (CE) nr. 66/2010, a fost realizată o revizuire în timp util a criteriilor ecologice, precum și a cerințelor aferente de evaluare și de verificare stabilite prin aceste decizii.
            
         
               (8)
            
            
               Date fiind stadiile diferite în care se găsesc procesele de revizuire a deciziilor respective, este necesară prelungirea perioadelor de valabilitate a criteriilor ecologice, precum și a cerințelor de evaluare și de verificare aferente stabilite prin aceste decizii. Perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2006/799/CE și 2007/64/CE trebuie prelungită până la 31 decembrie 2013. Perioada de valabilitate a criteriilor ecologice și a cerințelor de evaluare și de verificare aferente stabilite prin Decizia 2007/506/CE trebuie prelungită până la 31 martie 2013. Perioada de valabilitate a criteriilor ecologice și a cerințelor de evaluare și de verificare stabilite prin Decizia 2007/742/CE trebuie prelungită până la 31 martie 2013, iar perioada de valabilitate a criteriilor ecologice și a cerințelor de evaluare și de verificare aferente stabilite prin Deciziile 2009/543/CE și 2009/544/CE trebuie prelungită până la 30 iunie 2013.
            
         
               (9)
            
            
               Prin urmare, Deciziile 2006/799/CE, 2007/64/CE, 2007/506/CE, 2007/742/CE, 2009/543/CE și 2009/544/CE trebuie modificate în consecință.
            
         
               (10)
            
            
               Măsurile prevăzute de prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,
            
         ADOPTĂ PREZENTA DECIZIE:
   Articolul 1
   Articolul 6 din Decizia 2006/799/CE se înlocuiește cu următorul text:
   
      „Articolul 6
      Criteriile ecologice pentru grupul de produse «amelioratori de sol», precum și cerințele de evaluare și de verificare aferente sunt valabile până la 31 decembrie 2013.”
   
   Articolul 2
   Articolul 5 din Decizia 2007/64/CE se înlocuiește cu următorul text:
   
      „Articolul 5
      Criteriile ecologice pentru grupul de produse «substraturi de cultură», precum și cerințele de evaluare și de verificare aferente sunt valabile până la 31 decembrie 2013.”
   
   Articolul 3
   Articolul 4 din Decizia 2007/506/CE se înlocuiește cu următorul text:
   
      „Articolul 4
      Criteriile ecologice pentru grupul de produse «săpunuri, șampoane și balsamuri de păr», precum și cerințele de evaluare și de verificare aferente sunt valabile până la 31 martie 2013.”
   
   Articolul 4
   Articolul 4 din Decizia 2007/742/CE se înlocuiește cu următorul text:
   
      „Articolul 4
      Criteriile ecologice pentru grupul de produse «pompe de căldură acționate electric, pompe de căldură acționată cu gaze și pompe de căldură cu absorbție acționată cu gaze», precum și condițiile de evaluare și de verificare aferente sunt valabile până la 31 martie 2013.”
   
   Articolul 5
   Articolul 3 din Decizia 2009/543/CE se înlocuiește cu următorul text:
   
      „Articolul 3
      Criteriile ecologice pentru grupul de produse «vopsele și lacuri de exterior», precum și cerințele de evaluare și de verificare aferente rămân valabile până la 30 iunie 2013.”
   
   Articolul 6
   Articolul 3 din Decizia 2009/544/CE se înlocuiește cu următorul text:
   
      „Articolul 3
      Criteriile ecologice pentru grupul de produse «vopsele și lacuri de interior», precum și cerințele de evaluare și de verificare aferente rămân valabile până la 30 iunie 2013.”
   
   Articolul 7
   Prezenta decizie se adresează statelor membre.
   
      Adoptată la Bruxelles, 14 noiembrie 2011.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 27, 30.1.2010, p. 1.
   
      (2)  JO L 325, 24.11.2006, p. 28.
   
      (3)  JO L 32, 6.2.2007, p. 137.
   
      (4)  JO L 186, 18.7.2007, p. 36.
   
      (5)  JO L 301, 20.11.2007, p. 14.
   
      (6)  JO L 181, 14.7.2009, p. 27.
   
      (7)  JO L 181, 14.7.2009, p. 39.